
2021–2030 M. PLĖTROS PROGRAMOS VALDYTOJOS LIETUVOS RESPUBLIKOS ŠVIETIMO, MOKSLO IR SPORTO MINISTERIJOS ŠVIETIMO PLĖTROS PROGRAMOS PAŽANGOS PRIEMONĖS NR. 12-003-03-06-01 „PIRMIAUSIA – MOKYTOJAS“ PROJEKTŲ FINANSAVIMO SĄLYGŲ APRAŠAS NR. 1 

I SKYRIUS
VEIKLOS AR POVEIKLĖS, KURIOMS NUSTATOMOS PROJEKTŲ FINANSAVIMO SĄLYGOS IR JŲ RODIKLIAI

	2. Veiklos ar poveiklės rodikliai

	Pagerinti edukologijos mokslo krypties doktorantūros studijų kokybę Sostinės regione

	Rodiklio pavadinimas
	Rodiklio kodas
	Matavimo vienetai
	Siektina reikšmė ir pasiekimo data

	Gavusių finansinę paramą asmenų skaičius, iš jų: edukologijos mokslo doktorantūroje užsienyje studijuojančių asmenų arba edukologijos mokslo krypties doktorantų, studijuojančių bendros doktorantūros (cotutelle) studijas; edukologijos mokslo krypties doktorantų, studijuojančių doktorantūros studijų dalykus (modulius) ir įgijusių studijų kreditų užsienio mokslo ir studijų institucijose; edukologijos mokslo krypties doktorantų, vykusių į edukologijos mokslo krypties doktorantų akademines išvykas

	 Gavusių finansinę paramą asmenų skaičius, iš jų: edukologijos mokslo doktorantūroje užsienyje studijuojančių asmenų arba edukologijos mokslo krypties doktorantų, studijuojančių bendros doktorantūros (cotutelle) studijas; edukologijos mokslo krypties doktorantų, studijuojančių doktorantūros studijų dalykus (modulius) ir įgijusių studijų kreditų užsienio mokslo ir studijų institucijose; edukologijos mokslo krypties doktorantų, vykusių į edukologijos mokslo krypties doktorantų akademines išvykas

	3. Ministerijos stebėsenos rodiklių aprašymo kortelės

	Patvirtintos stebėsenos rodiklių aprašymo kortelės skelbiamos 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos (toliau – Ministerija) švietimo plėtros programos pažangos priemonės Nr. 12-003-03-06-01 „Pirmiausia – mokytojas“ aprašo 5 priede.



II SKYRIUS
SPECIALIEJI FINANSAVIMO REIKALAVIMAI

	4. Taikomi teisės aktai

	Bendrieji teisės aktai:

4.1. 2021 m. birželio 24 d. Europos Parlamento ir Tarybos reglamentas (ES) 2021/1060, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės;
4.2. 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ administravimo taisyklės, patvirtintos Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimo“ (toliau – Administravimo taisyklės);
4.3. Projektų administravimo ir finansavimo taisyklės, patvirtintos Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimo“ (toliau – PAFT); 
4.4. 2021–2027 metų Europos Sąjungos fondų investicijų programa Lietuvai, patvirtinta 2022 m. rugpjūčio 3 d. Europos Komisijos sprendimu Nr. C(2022) 5742.

Specialieji teisės aktai: 
4.5. Lietuvos Respublikos švietimo įstatymas; 
4.6. Lietuvos Respublikos mokslo ir studijų įstatymas;
4.7. 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programa, patvirtinta Lietuvos Respublikos Vyriausybės 2021 m. gruodžio 1 d. nutarimu Nr. 1016 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos patvirtinimo“;
4.8. Paramos įstojusiems į aukštąsias mokyklas ne Lietuvos Respublikoje ir jose studijuojantiems Lietuvos Respublikos piliečiams, taip pat kitų Europos Sąjungos valstybių narių, Europos laisvosios prekybos asociacijos valstybių piliečiams, dirbantiems ir (arba) turintiems teisę nuolat gyventi Lietuvos Respublikoje, ir jų šeimos nariams, taip pat ir kitų užsienio valstybių piliečiams ir asmenims be pilietybės, turintiems teisę nuolat gyventi Lietuvos Respublikoje, skyrimo tvarkos aprašas, patvirtintas Lietuvos Respublikos Vyriausybės 2017 m. kovo 1 d. nutarimu Nr. 149 „Dėl Lietuvos Respublikos mokslo ir studijų įstatymo įgyvendinimo“ (toliau – Skyrimo tvarkos aprašas);
4.9. Valstybinio studijų fondo nuostatai, patvirtinti Lietuvos Respublikos Vyriausybės 1993 m. liepos 21 d. nutarimu Nr. 540 „Dėl Valstybinio studijų fondo nuostatų patvirtinimo“;
4.10. Paramos edukologijos mokslo krypties doktorantūrai stiprinti teikimo tvarkos aprašas, patvirtintas Lietuvos Respublikos švietimo, mokslo ir sporto ministro 2026 m.          d.  įsakymu Nr. V-     (toliau – Tvarkos aprašas).

2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-06-01 „Pirmiausia – mokytojas“ projektų finansavimo sąlygų apraše Nr. 1 (toliau – Aprašas) vartojamos sąvokos suprantamos taip, kaip jos apibrėžtos anksčiau paminėtuose teisės aktuose.


	5. Reikalavimai projektams, pareiškėjams ir partneriams

	5.1. Reikalavimai projektams:
5.1.1. Pagal Aprašą teikiamo finansavimo forma – dotacija. 
5.1.2. Pagal Aprašą projektui įgyvendinti skiriama iki 2 607 119 Eur (dviejų milijonų šešių šimtų septynių tūkstančių šimto devyniolikos eurų). Iš kurių:
5.1.2.1. iki 1 957 428 Eur (vieno milijono devynių šimtų penkiasdešimt septynių tūkstančių keturių šimtų dvidešimt aštuonių eurų) Europos Sąjungos fondų lėšų, iš kurių iki 369 462 Eur (trijų šimtų šešiasdešimt devynių tūkstančių keturių šimtų šešiasdešimt dviejų eurų) Sostinės regionui ir iki 1 587 966 Eur (vieno milijono penkių šimtų aštuoniasdešimt septynių tūkstančių devynių šimtų šešiasdešimt šešių eurų) VVL regionui;
5.1.2.2. iki  649 691 Eur (šešių šimtų keturiasdešimt devynių tūkstančių šešių šimtų devyniasdešimt vieno euro) Europos Sąjungos fondų bendrojo finansavimo lėšų, iš kurių iki 369 462 Eur (trijų šimtų šešiasdešimt devynių tūkstančių keturių šimtų šešiasdešimt dviejų eurų) Sostinės regionui ir iki 280 229 Eur (dviejų šimtų aštuoniasdešimt tūkstančių dviejų šimtų dvidešimt devynių eurų) VVL regionui.
5.1.3. Pagal Aprašą finansuojamos veiklos:
5.1.3.1. Pagerinti edukologijos mokslo krypties doktorantūros studijų kokybę Sostinės regione. Įgyvendinant šią veiklą gali būti numatyta: 
5.1.3.1.1. paramos studijų kainai, pragyvenimo išlaidoms skyrimas studentams, kurie išvyksta studijuoti ar studijuoja (edukologijos mokslo krypties doktorantūroje) geriausiose pasaulio aukštosiose mokyklose, informavimas apie projektą ar kitos komunikacijos veiklos;
5.1.3.1.2. parama edukologijos mokslo krypties doktorantų, studijuojančių Lietuvos aukštojoje mokykloje, akademinėms išvykoms užsienyje (pragyvenimo ir akademinės išvykos dalyvio mokesčio išlaidų padengimas, kai akademinės išvykos tematika atitinka doktoranto rengiamos disertacijos temą). Poveiklė vykdoma pagal Tvarkos aprašo III skyriuje nustatytas sąlygas;
5.1.3.1.3. parama edukologijos mokslo krypties doktorantų, studijuojančių bendros doktorantūros studijas (cotutelle), studijoms užsienio universitete pagal aukštosios mokyklos tvarka patvirtintą doktorantūros studijų planą (pragyvenimo išlaidų ir studijų užsienio universitete kainos padengimui skirtų išlaidų kompensavimas). Šios studijos vykdomos pagal bendrą Lietuvos universiteto ir užsienio universiteto susitarimą. Poveiklės vykdymas bei užsienio universitetui taikomi reikalavimai turi atitikti Tvarkos aprašo IV skyriuje nustatytas sąlygas;
5.1.3.1.4. parama Lietuvos mokslo ir studijų institucijos edukologijos mokslo krypties doktorantams, studijuojantiems edukologijos mokslo krypties doktorantūros studijų dalykus (modulius) užsienio mokslo ir studijų institucijose ir įgijusiems studijų kreditus (pragyvenimo išlaidų ir atskiro studijų dalyko (modulio) kainos studijuojant užsienio universitete padengimas). Poveiklė vykdoma pagal Tvarkos aprašo V skyriuje nustatytus reikalavimus;
5.1.3.1.5. parama mokslo ir studijų institucijai, į kurią atvyksta kviestiniai dėstytojai iš užsienio mokslo ir studijų institucijų, kurių pagrindinė tyrimų kryptis – edukologija, ir kurie dėstys edukologijos mokslo krypties ir su ja susijusių mokslo sričių doktorantūros studijų dalykus (modulius). Poveiklė vykdoma pagal Tvarkos aprašo VI skyriuje nustatytus reikalavimus. Ši veikla laikoma papildoma edukologijos mokslo krypties doktorantūros studijų kokybės stiprinimo priemone, prisidedančia prie doktorantūros tarptautiškumo, mokslinių kompetencijų stiprinimo ir projekto tikslų įgyvendinimo, tačiau jos rezultatai nėra tiesiogiai įtraukiami į šio Aprašo I skyriaus 2 dalyje nustatyto stebėsenos rodiklio P.N.2.4561 apskaičiavimą.
5.1.3.2. Pagerinti edukologijos mokslo krypties doktorantūros studijų kokybę VVL regione. Įgyvendinant šią veiklą gali būti numatytos veiklos, nurodytos Aprašo 5.1.3.1 papunktyje. 
5.1.4. Pagal Aprašą projekto įgyvendinimo trukmė turi būti ne ilgesnė kaip 48 mėnesių nuo projekto sutarties pasirašymo dienos. Prireikus projekto veiklos gali būti pratęstos pagrįstam laikotarpiui, bet ne vėliau kaip iki 2029 m. gruodžio 31 d.
5.1.5. Finansavimas neskiriamas veikloms, kurios yra pasibaigusios iki paraiškos pateikimo. Paraiškų atranka vykdoma organizuojant pagrindinius ir papildomus kvietimus.
5.1.6. Aprašo 5.1.3 papunktyje nurodytos finansuojamos veiklos abi poveiklės turi būti numatytos viename projekte. Projekto įgyvendintų veiklų rodikliai ir išlaidos gali būti priskirti bet kuriam iš dviejų regionų (Sostinės arba VVL), nepriklausomai nuo to, kuriam regionui atitenka investicijos kuriama nauda. Projekto išlaidos pagal regionus negali viršyti 5.1.2 papunktyje nurodytų sumų ir turi būti pasiekti nurodyti stebėsenos rodikliai pagal regionus.
5.1.7. Projektas turi atitikti projekto bendruosius atrankos kriterijus, nustatytus PAFT 2 priede. 
5.1.8. Kartu su projekto įgyvendinimo planu turi būti pateikta: 
5.1.8.1. dokumentai, pagrindžiantys projekto išlaidų pagrįstumą (sudarytos sutartys, komerciniai pasiūlymai, nuorodos į rinkoje esančias kainas), išlaidų skaičiavimai;
5.1.8.2. projekto atitiktį bendriesiems projektų atrankos kriterijams, nurodytiems PAFT 2 priede, patvirtinantys dokumentai.


	5.2. Reikalavimai pareiškėjams: 
5.2.1. Galimas pareiškėjas – Valstybinis studijų fondas (toliau – Pareiškėjas). 
5.2.2. Pareiškėjas privalo įgyvendinti privalomas matomumo ir informavimo apie projektą veiksmų priemones, nustatytas PAFT VIII skyriaus pirmajame skirsnyje.
5.2.3. Pareiškėjas turi užtikrinti (numatydamas atrankos sąlygas), kad:
5.2.3.1. finansavimas gali būti skiriamas Lietuvos Respublikos piliečiams, taip pat kitų Europos Sąjungos valstybių narių, Europos laisvosios prekybos asociacijos valstybių piliečiams, dirbantiems ir (arba) turintiems teisę nuolat gyventi Lietuvos Respublikoje, ir jų šeimos nariams, taip pat ir kitų užsienio valstybių piliečiams ir asmenims be pilietybės, turintiems teisę nuolat gyventi Lietuvos Respublikoje, įstojusiems į aukštąsias mokyklas ne Lietuvos Respublikoje ir jose studijuojantiems;
5.2.3.2. studentas, kuris pretenduoja į finansavimą Aprašo 5.1.3.1.1 papunktyje numatytai paramos rūšiai, yra įstojęs (pakviestas studijuoti) arba jau studijuoja edukologijos mokslo krypties doktorantūroje užsienio valstybių aukštojoje mokykloje, patenkančioje tarp pirmų 200 aukštųjų mokyklų bent viename iš trijų pasaulinių reitingų (Times Higher Education World University Rankings, QS World University Rankings, Academic Ranking of World Universities (ARWU));
5.2.3.3. doktorantas, pretenduojantis į finansavimą akademinėms išvykoms užsienyje (Aprašo 5.1.3.1.2 papunktyje numatytai paramos rūšiai), atitinka Tvarkos aprašo III skyriuje nustatytas paraiškų teikimo sąlygas bei kitus Tvarkos aprašo reikalavimus;
5.2.3.4. doktorantas, pretenduojantis į finansavimą bendroms doktorantūros studijoms (cotutelle) užsienio mokslo ir studijų institucijoje (Aprašo 5.1.3.1.3 papunktyje numatytai paramos rūšiai), atitinka Tvarkos aprašo IV skyriuje nustatytas paraiškų teikimo sąlygas bei kitus Tvarkos aprašo reikalavimus;
5.2.3.5. doktorantas, pretenduojantis į finansavimą edukologijos mokslo krypties doktorantūros studijų dalykams (moduliams) užsienio mokslo ir studijų institucijose (Aprašo 5.1.3.1.4 papunktyje numatytai paramos rūšiai), atitinka Tvarkos aprašo V skyriuje nustatytas paraiškų teikimo sąlygas bei kitus Tvarkos aprašo reikalavimus;
5.2.3.6. aukštosios mokyklos, siekiančios gauti finansavimą kviestinių dėstytojų iš užsienio pritraukimui (Aprašo 5.1.3.1.5 papunktyje numatytai paramos rūšiai), atitinka Tvarkos aprašo VI skyriuje nustatytas paraiškų teikimo sąlygas bei kitus Tvarkos aprašo reikalavimus;
5.2.3.7. Aprašo 5.1.3.1.1 papunktyje numatytas finansavimas negali būti skirtas studentams, atitinkantiems Skyrimo tvarkos aprašo 9 punkte nustatytas sąlygas;
5.2.3.8. studentas, gavęs Aprašo 5.1.3.1.1 papunktyje numatytai paramos rūšiai finansavimą, įsipareigotų per 5 metų laikotarpį nuo aukštojo mokslo kvalifikacijos užsienyje įgijimo ne trumpiau kaip 3 metus eiti pareigas, kurioms reikalinga aukštojo mokslo kvalifikacija, Lietuvos Respublikoje arba Lietuvos Respublikos diplomatinėse atstovybėse, konsulinėse įstaigose, specialiosiose misijose arba tarptautinėse organizacijose, kurių narė yra Lietuvos Respublika, arba Lietuvos Respublikos mokslo ir studijų institucijose pagal darbo sutartį arba darbo santykiams prilygintų teisinių santykių pagrindu.
5.2.3.9. finansavimas gali būti skiriamas Lietuvos Respublikos aukštosioms mokykloms, kuriose vykdomos edukologijos mokslo doktorantūros studijos ir kurios į edukologijos mokslo doktorantūros studijų programą įtraukia užsienio aukšto lygio dėstytojų skaitomas paskaitas edukologijos mokslo doktorantūros studentams.
5.2.3.10. Vienas asmuo, pretenduojantis į Aprašo 5.1.3.1 ir 5.1.3.2 papunkčiuose numatytas paramos rūšis, vieno kvietimo metu negali gauti daugiau nei vienos numatytos paramos rūšies.
5.2.4. Projekto vykdytojas apie skirtą finansavimą studentams bei aukštosioms mokykloms (užsienio dėstytojų pritraukimui) turi paskelbti savo įstaigos interneto puslapyje ir informuoti Ministeriją.


	5.3. Reikalavimai partneriams:
5.3.1. Galimi projekto partneriai numatomi projekto įgyvendinimo metu vykdytojui (Valstybiniam studijų fondui) sudarius jungtinės veiklos sutartis su edukologijos krypties mokslo krypties doktorantūros studijas vykdančiomis Lietuvos mokslo ir studijų institucijomis.

	6. Reikalavimai jungtinio projekto projektams ir jungtinio projekto projektų pareiškėjams

	6.1. Netaikoma.

	7. Projekto tikslinės grupės

	7.1. Galima projekto tikslinė grupė – edukologijos mokslo krypties doktorantūros studentai.

	8. Horizontaliųjų principų (toliau – HP) reikalavimai

	Projekte negali būti numatyta:
8.1. apribojimų, kurie turėtų neigiamą poveikį lygių galimybių ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo,  įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principams įgyvendinti; 
8.2. veiksmų, kurie turėtų neigiamą poveikį darnaus vystymosi principui įgyvendinti. 

Projekto atitikties reikšmingos žalos nedarymo HP vertinimo reikalavimai pateikiami Aprašo priede.


	9. Europos Sąjungos pagrindinių teisių chartijos (toliau – Chartija) reikalavimai

	9.1. Pagal Aprašą finansuojama veikla, įvertinus ją  pagal 2016 m. liepos 23 d. Europos Komisijos pranešimą, – Rekomendacijų, kaip užtikrinti, kad būtų laikomasi Europos Sąjungos pagrindinių teisių chartijos nuostatų skirstant Europos struktūrinių ir investicinių fondų (ESI fondų) paramą (2016/C 269/01), III priedą, nepažeidžia Chartijoje nustatytų pagrindinių teisių. Atsižvelgiant į pagal Aprašą finansuojamos veiklos pobūdį, papildomi reikalavimai dėl aktyvių priemonių Chartijoje įtvirtintoms teisėms propaguoti nėra nustatomi. 
Projekto vykdytojas privalo nepažeisti Chartijos reikalavimų projekto vykdymo metu.


	91. Projekto prisidėjimas prie Europos Sąjungos Baltijos jūros regiono strategijos įgyvendinimo 

	Netaikoma.


	10. Apskritis, kurioje gali būti įgyvendinami projektai

	10.1. Projektas įgyvendinamas visoje Lietuvos Respublikos teritorijoje arba ne Lietuvos Respublikoje, jei jas vykdant sukurti produktai, rezultatai ir nauda atitenka Lietuvos Respublikai.


	11. Reikalavimai valstybės pagalbai (kurie nėra nurodyti kituose Aprašo punktuose)

	11.1. Pagal Aprašą valstybės pagalba, kaip ji apibrėžta Sutarties dėl Europos Sąjungos veikimo (OL 2010 C 83, p. 47) 107 straipsnyje, ir de minimis pagalba, kuri atitinka 2013 m. gruodžio 18 d. Komisijos reglamento (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai (OL 2013 L 352, p. 1) nuostatas, neteikiama.
11.2.	 Pagal Aprašą valstybės pagalba, kuri atitinka 2014 m. birželio 17 d. Komisijos reglamento (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius, neteikiama.


	12. Projektų atrankos kriterijai

	12.1. Specialieji ir prioritetiniai projektų atrankos kriterijai nėra nustatomi.


	13. Jungtinio projekto projektų atrankos kriterijai (pildoma tik jungtiniam projektui)

	Netaikoma.

	14. Reikalavimai įgyvendinus projektų veiklas 

	14.1. Papildomi reikalavimai įgyvendinus projekto veiklas, kurie nenumatyti Projektų administravimo ir finansavimo taisyklėse, nėra taikomi.


	15. Kiti reikalavimai

	Netaikoma.


	
III SKYRIUS
IŠLAIDŲ TINKAMUMO FINANSUOTI REIKALAVIMAI


	16. Išlaidų tinkamumo finansuoti reikalavimai

	16.1. Didžiausia galima projektų finansuojamoji dalis sudaro 100 proc. visų tinkamų finansuoti projekto išlaidų. Pareiškėjas savo iniciatyva ir savo ir (arba) kitų šaltinių lėšomis gali prisidėti prie projekto įgyvendinimo.
16.2. Projekto tinkamų finansuoti išlaidų dalis, kurios nepadengia projektui skiriamo finansavimo lėšos, turi būti finansuojama iš projekto vykdytojo lėšų.
16.3. Planuojamos išlaidos turi atitikti PAFT VII skyriuje išdėstytus projektų išlaidoms taikomus reikalavimus.
16.4. Pagal Aprašą tinkamų finansuoti išlaidų kategorijos yra šios:  

	Išlaidų tipai Nr.
	Išlaidų tipai
	Reikalavimai ir paaiškinimai

	1.
	Žemė
	Netinkama finansuoti.

	2.
	Nekilnojamasis turtas
	Netinkama finansuoti. 

	3.
	Statyba, rekonstravimas, remontas ir kiti darbai
	Netinkama finansuoti.


	4.
	Įranga, įrenginiai ir kitas turtas
	Netinkama finansuoti.

	5.
	Projekto vykdymas (paslaugos ir darbo užmokestis)
	Maksimalus vienam asmeniui vieniems studijų metams skiriamas finansavimo dydis (bendrai studijų kainai ir pragyvenimo išlaidoms) yra 830 bazinės socialinės išmokos dydžių (toliau – BSI) (Aprašo 5.1.3.1.1 ir 5.1.3.1.3 p. nurodytoms paramos rūšims).

Maksimalus pragyvenimo išlaidoms skiriamas finansavimo dydis yra 234 BSI vieniems studijų metams. Finansavimo suma vienam studijų mėnesiui yra ne didesnė nei 19,5 BSI dydžių (Aprašo 5.1.3.1.1 ir 5.1.3.1.3 p. nurodytoms paramos rūšims).

Maksimali paramai edukologijos mokslo krypties doktorantų akademinėms išvykoms ir doktorantūros studijų dalykų (modulių) studijoms (Aprašo 5.1.3.1.2 ir 5.1.3.1.4 papunkčiuose nurodytoms paramos rūšims) finansuojama suma vienai kalendorinei dienai yra ne didesnė kaip 2 BSI.

Paramai  mokslo ir studijų institucijoms, į kurias atvyksta kviestiniai dėstytojai iš užsienio mokslo ir studijų institucijų, kurių pagrindinė tyrimų kryptis – edukologija, dėstysiantys edukologijos mokslo krypties ir su ja susijusių mokslo sričių doktorantūros dalykus (modulius) (paramos rūšiai pagal Aprašo 5.1.3.1.5 p.) maksimali finansuojama suma vienai dienai yra ne didesnė kaip 8 BSI.

Darbo užmokesčio skyrimas gali būti numatytas tik iš tų įgyvendinamo projekto lėšų, kurios skirtos Aprašo 5.1.3.1.5 p. bei nurodytai paramai. Remiantis Tvarkos aprašo VI skyriuje nustatytomis sąlygomis, darbo užmokestis finansuojamas kviestiniams dėstytojams iš užsienio mokslo ir studijų institucijų tik už faktiškai vykdomą kontaktinį dėstymą edukologijos krypties doktorantūros studijose, laikantis nustatytos dėstymo vizito trukmės (5–15 darbo su studentais dienų) ir minimalaus darbo krūvio (ne mažiau kaip 2 kontaktinės valandos per dieną). Darbo užmokestis kviestiniams dėstytojams apmokamas tik už projekto laikotarpiu vykdytas veiklas.


	6.
	Informavimas apie projektą
	Tinkamas finansuoti:
Privalomos projektų matomumo ir informavimo apie projektus priemonės, kitos komunikacijos veiklos.

	7.
	Netiesioginės išlaidos ir kitos išlaidos pagal fiksuotąją projekto išlaidų normą
	Tinkama finansuoti. Netiesioginėms projekto išlaidos apmokamos taikant fiksuotąją normą (7 proc. nuo tinkamų finansuoti projekto išlaidų).





	
IV SKYRIUS
SUPAPRASTINTAI APMOKAMŲ IŠLAIDŲ DYDŽIAI


	17. Projektų veiklų ir jungtinio projekto projektų įgyvendinimui taikomi supaprastintai apmokamų išlaidų dydžiai

	
	☐ Indeksuojama
X  Neindeksuojama

	Veiklos ir (ar) išlaidos, kurioms taikomi supaprastintai apmokamų išlaidų dydžiai
	Supaprastintai apmokamų išlaidų dydžio kodas
	Supaprastintai apmokamų išlaidų dydžio versija
	Supaprastintai apmokamų išlaidų dydžio pavadinimas
	Papildoma informacija

	Netiesioginės projekto veiklos ir išlaidos joms apmokėti
	FN-01
	01 
	Fiksuotoji norma netiesioginėms projekto išlaidoms
	Netiesioginės projekto išlaidos skaičiuojamos nuo tinkamų finansuoti tiesioginių projekto išlaidų (7 proc.).

	Privalomos projektų matomumo ir informavimo apie projektus priemonės bei išlaidos
	FS-01-01
	01
	Įgyvendintų privalomų matomumo ir informavimo priemonių apie ES fondų investicijų veiklas fiksuotoji suma, pirmojo rinkinio FS be PVM
	Fiksuotąją sumą sudaro visų pirmojo privalomų matomumo ir informavimo priemonių rinkinio išlaidos, kai:
a) projekto įgyvendinimo pradžioje projekto vykdytojo oficialioje interneto svetainėje, jei tokia yra, ir socialinės žiniasklaidos svetainėse paskelbta informacija – trumpas veiksmo, įskaitant jo tikslus ir rezultatus, aprašymas, proporcingas paramos dydžiui, bei informavimas apie iš ES gaunamą finansinę paramą;
b) projekto įgyvendinimo pradžioje visuomenei gerai matomoje vietoje pakabintas bent vienas ne mažesnio nei A3 formato spausdintas skelbimas (plakatas) arba elektroniniame ekrane paskelbtas lygiavertis pranešimas, kuriame turi būti pateikta informacija apie veiksmą akcentuojant iš ES gaunamą finansinę paramą;
c) visuomenei arba dalyviams skirtuose dokumentuose ir komunikacijos medžiagoje, susijusioje su veiksmo įgyvendinimu, gerai matomai pateiktas pareiškimas, kuriame akcentuojama gaunama ES parama.

	Privalomos projektų matomumo ir informavimo apie projektus priemonės bei išlaidos
	FS-01-02
	01
	Įgyvendintų privalomų matomumo ir informavimo priemonių apie ES fondų investicijų veiklas fiksuotoji suma, pirmojo rinkinio FS su PVM

1 priedo „2021–2030 m. plėtros programos 
valdytojos Lietuvos Respublikos švietimo, mokslo ir 
sporto ministerijos švietimo plėtros programos 
pažangos priemonės Nr. 12-003-03-06-01 
„Pirmiausia – mokytojas“ projektų finansavimo sąlygų 
aprašo Nr. 1“ 
priedas


PROJEKTO (ĮSKAITANT JUNGTINĮ PROJEKTĄ) ATITIKTIES REIKŠMINGOS ŽALOS NEDARYMO HORIZONTALIAJAM PRINCIPUI VERTINIMO REIKALAVIMŲ APRAŠAS

Finansavimo šaltinis, pagal kurį finansuojamas projektas (pažymėkite tinkamą):
£ Ekonomikos gaivinimo ir atsparumo didinimo priemonė (toliau – EGADP);
X  Europos Sąjungos fondų investicijų programa (toliau – ESIP).

	Aplinkos tikslai
(pagal 2020 m. birželio 18 d. Europos Parlamento ir Tarybos reglamentą (ES) Nr. 2020/852 dėl sistemos tvariam investavimui palengvinti sukūrimo, kuriuo iš dalies keičiamas Reglamentas (ES) Nr. 2019/2088)
	Pagrindimas
(remiantis priemonių (kai finansavimo šaltinis EGADP) arba veiksmų (veiklų) (kai finansavimo šaltinis ESIFP) vertinimo klausimynais, nurodykite tik tą klausimyno vertinimo dalį, kuri aktuali finansuotinai veiklai)
	Pagrindimo dokumentai
(nurodomas dokumentas, kuris bus vertinamas siekiant įvertinti projekto atitiktį aplinkos tikslams, arba pateikiama šią atitiktį pagrindžianti informacija)

	1.	Klimato kaitos švelninimas
	Planuojamos įgyvendinti veiklos, kurios (dėl savo pobūdžio) neturės jokio neigiamo tiesioginio ar netiesioginio poveikio klimato kaitos švelninimo tikslui, nes nenumatoma, kad įgyvendinant veiklas galėtų būti išmetamų šiltnamio efektą sukeliančių dujų (ŠESD) išsiskyrimas. 


	Pareiškėjo deklaracija ar kiti pagrindžiantys dokumentai. 


	2.	Prisitaikymas prie klimato kaitos
	Planuojamos įgyvendinti veiklos dėl savo pobūdžio neturės jokio neigiamo tiesioginio ar netiesioginio poveikio prisitaikymo prie klimato kaitos tikslui, nes neplanuojamos kurti jokios infrastruktūros potvynių zonoje.
	Pareiškėjo deklaracija ar kiti pagrindžiantys dokumentai.

	3.	Tausus vandens ir jūrų išteklių naudojimas ir apsauga
	Planuojamos įgyvendinti veiklos dėl savo pobūdžio neturės jokio neigiamo tiesioginio ir netiesioginio poveikio šiam aplinkos tikslui, nedaro tiesioginio ir pirminio netiesioginio poveikio per visą gyvavimo ciklą, todėl laikoma, kad veiklos atitinka Tausaus vandens ir jūrų išteklių naudojimo ir apsaugos tikslą. Nenumatoma kurti jokios infrastruktūros šalia vandens telkinių, nes tai galėtų turėti įtakos tausiam vandens ir jūrų išteklių naudojimui.
	Pareiškėjo deklaracija ar kiti pagrindžiantys dokumentai.

	4.	Perėjimas prie žiedinės ekonomikos, įskaitant atliekų prevenciją ir perdirbimą
	Planuojamos įgyvendinti veiklos dėl savo pobūdžio neturės jokio neigiamo tiesioginio ir netiesioginio poveikio šiam aplinkos tikslui. 

Planuojama įsigyti IT įranga privalės atitikti (tai bus numatoma atitinkamuose IT įrangos įsigijimo dokumentuose) efektyvumo, tvarumo, ilgaamžiškumo reikalavimus pagal Direktyvą 2009/125/EC (serveriams ir duomenims saugoti, kompiuteriams ir kompiuterių serveriams ar elektroniniams ekranams) ir Direktyvą 2011/65/EU. 

	Pareiškėjo deklaracija ar kiti pagrindžiantys dokumentai. 


	5.	Oro, vandens ar žemės taršos prevencija ir kontrolė
	Planuojamos įgyvendinti veiklos dėl savo pobūdžio neturės jokio neigiamo tiesioginio ir netiesioginio poveikio šiam aplinkos tikslui, nedaro tiesioginio ir pirminio netiesioginio poveikio per visą gyvavimo ciklą, todėl laikoma, kad reformos atitinka oro, vandens ar žemės taršos prevencijos ir kontrolės tikslą. 

Nenumatomos jokios statybos įgyvendinant veiklas.
	Pareiškėjo deklaracija ar kiti pagrindžiantys dokumentai.

	6.	Biologinės įvairovės ir ekosistemų apsauga ir atkūrimas
	Planuojamos įgyvendinti veiklos dėl savo pobūdžio neturės jokio neigiamo tiesioginio ir netiesioginio poveikio šiam aplinkos tikslui, nedaro tiesioginio ir pirminio netiesioginio poveikio per visą gyvavimo ciklą, todėl laikoma, kad jos atitinka Biologinės įvairovės ir ekosistemų apsaugos ir atkūrimo tikslą.

Nenumatoma kurti ar renovuoti infrastruktūros saugomose teritorijose ar gyvūnų, augalų buveinių ir rūšių, įskaitant ES saugomų, apsaugos teritorijose.
	Pareiškėjo deklaracija ar kiti pagrindžiantys dokumentai.

